ตลาดหุ้นสหรัฐฯปิดผสมผสาน
ตลาดหุ้นสหรัฐฯเปิดทำการวันแรก ปิดในกรอบแคบ  ขณะที่ราคาน้ำมันปิดผสมผสาน
1 พ.ย. 2555

ตลาดหุ้นสหรัฐฯเปิดทำการวันแรก ปิดในกรอบแคบ  ขณะที่ราคาน้ำมันปิดผสมผสาน  ตลาดหุ้นสหรัฐฯวานนี้(31ต.ค.) ปิดผสมผสาน หลังต้องปิดซื้อขายนาน 2 วันจากพิษเฮอร์ริเคนแซนดี้   ดัชนีหุ้นดาวโจนส์ ลดลง 10.67 จุด (0.08 เปอร์เซ็นต์) ปิดที่ 13,096.54 จุด แนสแดค ลดลง 10.32 จุด (0.36 เปอร์เซ็นต์) ปิดที่ 2,977.23 จุด เอสแอนด์พี เพิ่มขึ้น 0.20 จุด (0.01 เปอร์เซ็นต์) ปิดที่ 1,412.14 จุด ขณะที่ราคาน้ำมันปิดผสมผสาน สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 56 เซนต์ ปิดที่ 86.24 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนธันวาคม ลดลง 38 เซนต์ ปิดที่ 108.07 ดอลลาร์ต่อบาร์เรล